Boven Wotter

**Boven Wotter** is n Grunnegstoalege dramariege dij vanôf 14 novìmber 2007 te zain was op RTV Noord, de regionoale omroupzìnder van de pervìnzie Grunnen. De eerste en twijde riege kinst op droad bekieken.

De eerste riege bestaait oet 12 ôfleverens en is produzeerd worden deur RTV Noord en IdtV. t Speult zok ôf om en bie de Blaauwe Stad en is tegenswoordeg situweerd. De schriever is Jan Veldman, regisseur Harm Ydo Hilberdink en produksìnt Jaap Alkema.
De heufdrollen worden speuld deur Albert Sekuur (*Derk*), Miranda Bolhuis (*Wini*) en Hero Muller (*Sicco*).

## Produksie
Noa t sukses van de regiosoaps oet Fraislaand (Baas Boppe Baas en Dankert & Dankert), Twìnte (Van Jonge Leu en Oale Groond) en Limburg (De Hemelpaort) von RTV Noord t ook tied veur een Grunneger riege. 

Ien t veurjoar van 2007 wazzen de veurberaaidens op wiedkieker te zain. De ôfleverens van de eerste riege binnen op t droad nog haildal te bekieken. De opnoames vonden ploats ien maai/juni 2007. 

t Begunvèrske is schreven deur Renger Koning en ienzongen deur Albert Secuur en Miranda Bolhuis (de heufdrolspeulers).

## Woar t om gaait
Boven Wotter is n twoalfdailege riege over de botsen tuzzen stad en plattelaand. 

De lokoatsie is de fiktieve ploats Elwerd körtbie Blaauwe Stad, n nij aanlègd woon- en rekreoatsiegebied ien Oost-Grunnen, dij wel echt bestaait.

De heufdpersoon is de jonge boer Derk dij op t plattelaand ien omgeven van de Blaauwe Stad woont. Zien vraauw Wini het hom verlôten en woont mit heur nije man ien Zoetermeer. Môr as Janwillem, de nije man van Wini, n boan ien stad Grunnen aanboden krigt, veraandert ales...

## Laidtekst
### Begunvèrske
:*Alles komt ja toch boven wotter*
:*Alles gevoarlek daip verstopt*
:*Alles komt ja toch boven wotter*
:*Want t wil drieven, t wil drieven*
:*en doe holst t der nait onder*

### Vèrske aan t ìnd
:*Boven Wotter is nou*
:*t stee om te leven.*
:*In t leven is der altied wel wat*
:*in dörp, Ommelaand of in Stad.*
:*Wie kommen altied weer thoes, weer thoes*
:*want doar in Grunnen staait mien hoes*

## Speulers

### Bierollen
*Roger Goudsmit - Eddy Swienhond, beste moat van Derk
*Riemke Bakker - Vraauw Hoeksema, hoesholdster van Sicco
*Marieke Klooster - Jannie Boerema, vriendin van Derk (†)
*Patrick de Haas - Eppo Boerema, zeun van Jannie Boerema
*Dirk van Weerden - Simon Hoeksema, bruier van vraauw Hoeksema
*Max Sietsema - Ebel Popma
*Janneke Geertsema - Corrie Popma
*Germt Gringhuis - Meindert Popma, zeun van Corrie en Ebel Popma
*Naree Pakee Itsara - Suchin, vraauw van Meindert
*Hetty Hofman - Zwaan Zark, baankmitwaarker, dut t zölfde as Jan Dood
*Marcel van Halteren - Swier Top, projektlaaider hoavenoetbraaiden
*Ger Westra - lid road van bestuur

#### Allain ien eerste riege
*Theo de Groot - Jan Dood, baankmitwaarker, kennis van Derk
*Sandra Mattie - Frederieke, minnoares van Janwillem

## Ôfleverens
De ôfleverens wuiren oetzonden op wonsdagoavond en herhoald op de doaropvolgende zundag, môr den mit Hollaandse ondertitels.

De twijde riege wuir op vraaidagoavend oetzonden en ook op de zundag herhoald mit Hollaandse ondertitels.

## Vervolg
De haile riege is integroal herhoald op Eerste Poaskedag 23 meert 2008. t Is nog naait bekend wenneer t op de laandelijke tillevisie oetzonden zel worden.

De eerste riege is aigelks zo môkt dat der wel vervolg kommen mós. Inmiddels is twijde riege ook aal oetzonden.

## Zai ook
*Boetendiek
*Nedersaksische tillevisiepergrammes

## Boetende hìnwiezen
*Webstee Boven Wotter
*Webstee RTV Noord